kardosdrur/scandi-wiki huggingface dataset:
Middelburg

Middelburg er en kommune og en by, beliggende på halvøen Walcheren, i den sydlige provins Zeeland i Nederlandene.

Galleri

Eksterne henvisninger 

 Kommunens hjemmeside 
 Middelburg Kommunes landsbyer og bydele  

 
Byer i Zeeland
Kommuner i Zeeland
Despoti

Despoti (fra græsk: δεσποτεία, despoteia, voldsherredømme) er en styreform baseret på frygt og uindskrænket, vilkårlig magtudfoldelse. Magthaverne skræmmer ved trusler om straf borgerne til at underordne sig.

Montesquieu sagde om despoti: "Det er umuligt at tale om disse monstrøse regeringer uden at føle rædsel." 

Montesquieu mente, at forskellen mellem monarki og despoti er, at i monarkiet styrer en konge ud fra fastlagte, vedtagne love; hvorimod en despot styrer ud fra sine egne indfald og påfund.

Se også 
 Facisme
 Diktatur
 Oplyst enevælde
 Oligarki
 Monarki
 Tyranni

Referencer

Eksterne henvisninger 
 Dictionary of the History of Ideas : despotism
 Opslag i Den Store Danske
 Opslag  i Salmonsen

Styreformer
Shenzhen

Shenzhen (深圳; pinyin: Shēnzhèn; kantonesisk: Sam Zan eller Cim-un) er en kinesisk storby i provinsen Guangdong ved Kinas kyst til det Sydkinesiske Hav. Byen ligger tæt op til Hongkong.
Shenzhen har  indbyggere, mens storbyområdet, indenfor administrationsenheden som er en subprovinsiel by, har  indbyggere, det vil sige flere end Hongkong. Byen udgør en af Folkerepublikken Kinas specielle økonomiske zoner.
Byen er kendt for at være stedet det meste af verdens elektronik kommer fra

Historie 
Der har boet mennesker i området i 6000 år. Shenzhens historie kan grupperes i fire perioder.

 Baiyue-stammerne (forhistorisk tid til 1573): Under Xia- og Shang-dynastiene var Shenzhen et tilholdsted for baiyue-stammerne, som var søfarende folk. De som boede her blev kaldt nanyue, en sydlig gruppe af hiyue-folket. De ernærede sig for det meste ved fiskeri.

 Selvstændigt amt (1573–1841): I 1573 blev der organiseret et amt ved navn Xinan i det område som i dag er Shenzhen og Hongkong. Dette var en del af militærområdet Dongguan. Amtshovedstaden var i Nantou. Salt, te, krydder og ris blev bærende for amtets økonomi.

 Territoriale koncessioner til Storbritannien (1842 – 1898): Nanjingtraktaten som blev påtvunget kineserne af briterne, blev undertegnet den 24. juli 1842. Den legitimerede den britiske overtagelse af Hongkongøen sydligst i i Xinanamtet. I 1860 blev også Kowloon-halvøen afstået til Storbritannien (Pekingkonvensionen), og den 21. april 1898 blev Qing-dynastiet tvunget til at udleje det såkaldte New Territories til Storbritannien for en periode på 99 år. Dette område kostede Xinan yderligere 1.055,61 km² av dets 3 076 km².
I 1913 fik Xinanamtet det nye navn Bao'an amt, for at hindre forveksling med amtet Xin'an i provinsen Henan.

 Grundlæggelse af Shenzhen (1979). I marts 1979 blev Bao'an amt omgjort til byen Shenzhen. I 1980 blev byen udlagt til "speciel økonomisk zone".

Administrativ inddeling 

Shenzhen er en speciel økonomisk zone, hvor alle distrikter i byen indgår.

Klima

Trafik

Jernbane 
Den vigtige jernbanelinje Jingjiubanen går via Shenzhens jernbanestation på sin rute fra Beijing Vestbanegård til Kowloon i Hongkong. På vejen går linjen blandt andet igennem Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan og Huizhou.

Vej 
Kinas rigsvej 107 ender i Shenzhen. Den har udgangspunkt i Beijing, og går gennem provinshovedstederne Shijiazhuang, Zhengzhou, Wuhan, Changsha og Guangzhou.

Kinas rigsvej 205 ender i Shenzhen. Den har udgangspunkt i Shanhaiguan i Hebei og går gennem Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Myndigheder
Den lokale leder i Kinas kommunistiske parti er Wang Weizhong. Borgmester er Chen Rugui, pr. 2021.

Referencer

Eksterne henvisninger 

 
Byer i Guangdong
Subprovinsielle byer i Kina
Chaozhou

Chaozhou (kinesisk: , Cháozhōu, Chiu Chow, Teochew eller Chaochow) er en by på præfekturniveau i provinsen Guangdong ved Kinas kyst til det Sydkinesiske Hav. Den ligger nord for Shantou.

Befolkningen anslås (2006) til 2.533.700, hvoraf 688 600 bor i byområdet.

Administration 

Bypræfekturet Chaozhou har et areal på 3,614 km2, og  administrerer fire enheder på amtsniveau: To distrikter og to amter.

 Xiangqiao distrikt ()
 Fengxi distrikt ()
 Chao'an amt ()
 Raoping amt ()

Eksterne henvisninger 

Bypræfekturer i Guangdong
Byer i Guangdong
Savigliano

Savigliano er en by i det nordlige Italien beliggende i provinsen Cuneo i regionen Piemonte, ca. 50 kilometer syd for Torino med jernbanen. Byen har  indbyggere.

Hovederhvervene i Savigliano er sværindustri med blandt andet jernværker, støberier, lokomotivfabrikker (tidligere ejet af Fiat Ferroviaria men anno 2010 af franske Alstom), silkeproducenter, sukkerfabrikker og trykkerier.

Savigliano var hjemby for den italienske astronom Giovanni Virginio Schiaparelli.

Referencer

Eksterne henvisninger 

Byer i Piemonte
Cuneo (provins)
Og fanden dukked' op og sagde ja!

Og fanden dukked' op og sagde ja! er det første album indspillet af Lars Lilholt Band. Albummet blev indspillet den 7.-18. juni 1982 på Vandstedgårdkollektivet ved Ans.

Numre 
"Fandens fiol"
"Klokken slår"
"Bag Mariekirkens tårn"
"Held og lykke"
"Elversang"
"Klukler"
"Drenge og piger"
"Da tvivlen blev bøffet"
"Sang til Otto Trads"
"Nissen"
"Der brænder et lys"

Musikere 
 Lars Lilholt (sang, Guitar, Dulcimer, Violin, Blokfløjte, Diverse Krumhorn, Drejelire, Klokkespil, Slagtøj)
 Gert Vincent (Guitar, Slagtøj)
 Kristian Lilholt (6 & 12 strenget akustisk Guitar, Mandolin, Jupiter 4 Synthesizer, Slagtøj)
 Niels Hofman (Båndløs Bas, Slagtøj)
 Tommy Kejser (Bas)
 Bent Melvej Nielsen (Haromika)
 Poul Lendal (Nyckelharpe)
 Jakob Ohrt(Cister, 5-Strenget Banjo, Kor)
 Kjeld Risgård Mortensen (Psalterion, Kor)
 Inger Nyholm (Kor)
 Gitte Brunn (Kor)

Populært fra albummet 
 Mange af musikere der medvirker på albummet er blandet fra Kræn Bysted, Arfolk, Halgrim samt Københavnske Skilfinger
 Pladen er indspillet i et mobiltstudie på Vandstedgårdkollektivet i Ans fra 7-18 juni 1982
 Alle musikere boede i telte på gårdens græsplæne, fordi dagligstuen blev brugt som pladestudie!

Kilder 

Debutalbum fra 1982
Lars Lilholt Band-album
Debutalbum fra Danmark
Hugo Rasmussen

Hugo Rasmussen (født 22. marts 1941 i Bagsværd, død 30. august 2015 på Frederiksberg) var en dansk bassist.

Han blev udlært smed og fik svendebrev i 1962. Han debuterede som musiker i 1957 på banjo og fik sin første bas i 1959 i fødselsdagsgave, da han fyldte 18 år. Han fik sit gennembrud som medlem af Nissen-Fjeldsted Swingtetten i 1962, og året efter droppede han smedearbejdet og blev professionel musiker. Han har spillet sammen med bl.a. Jesper Thilo, Niels Jørgen Steen og Pierre Dørges New Jungle Orchestra.

Hugo Rasmussen havde en bredspektret musikalsk karriere, som omfattede såvel folkemusikken som jazz. Han har gennem 50 år spillet med Trille i 16 år, ligesom han har medvirket på indspilninger med Cornelis Vreeswijk, Niels Hausgaard, Tom Waits, Al Grey, Wild Bill Davison og Harry Sweets Edison, På jazzens område har han bl.a. samarbejdet med Horace Parlan, Ben Webster, Dexter Gordon, Doug Raney, Ole Kock Hansen, Svend Asmussen, Jens Lysdal og Jesper Thilo. Han er blevet betegnet som en af de mest efterspurgte bassister i verden og medvirkede på mere end 900 indspilninger. Blandt mange andre hædersbevisninger modtog han i januar 2015 Leo Mathisen - prisen, som gives "til en nulevende dansk jazzmusiker, som på smukkeste vis viderefører jazztraditionen fra midten af forrige århundrede."

Hæder
 2000 - Palæ Bars Jazzpris
 2002 - Ben Webster ærespris
 2006 - Bent Jædig Prisen
 2009 - IFPI´s ærespris ved Danish Music Award Jazz
 2014 - Dansk Musiker Forbunds hæderspris
 2014 - Leo Mathisen Prisen

Galleri

Referencer

Kilder 
 Kjeld Frandsen, Politikens Jazzleksikon, Politikens Forlag, 1987.

Eksterne henvisninger 
 

 
 

Bassister fra Danmark
Jazzmusikere fra Danmark
Modtagere af Ben Webster Prisen
Modtagere af Ken Gudman Prisen
Afsender

En afsender betegner indenfor videnskaben kommunikation en person eller gruppe der har udgivet noget materiale.

Afsendere sender til modtagere som oftest er del af en målgruppe.

Målgruppen er oftest en del af befolkningen, dette kan enten være opdelt på alder, køn, religiøs overbevisning eller andet.

Det kan enten være en troværdig afsender eller en utroværdig afsender.

Eksterne henvisninger
http://k-place.org/sdu/ba/Rasmussen_OmKommunikationsModeller.pdf 

Kommunikation
Hirax

Hirax er et amerikansk thrash metal-band, som blev dannet i 1984 i Cypress, Californien. Bandet spillede i Los Angeles og San Francisco-området sammen med den tids nye lokale thrash metal bands som Metallica, Exodus, og Slayer. Hirax blev derved selv et klart eksempel på thrash/speed metal/crossover genre-bevægelsen.

Medlemmer

Nuværende medlemmere 
 Katon W. De Pena – Vokal (1984–1988, 2000-)
 Glenn Rogers – Lead guitar (2003–2005, 2006–2007, 2008–)
 Lance Harrison – Lead guitar
 Steve Harrison – BaS
 Jorge Iacobellis – Trommer (2004–2005, 2008–)

Tidligere medlemmere 
 Dave Watson – Lead guitar (2004–2005) 
 Angelo Espino – Bas (2004–2005) 
 Bob Savage – Guitar (1984)
 Scott Owen – Guitar (1984–1989, 2000)
 James Joseph Hubler – Guitar (2001)
 Gary Monardo – Bas (1984–1989, 2000)
 Justin Lent – Bas (2001)
 Brian Keith – Trommer (1984)
 John Tabares – Trommer (1984–1989, 2000)
 Dan Bellinger – Trommer (2001)
 Paul Baloff – Vokal (1989)
 Eric Brecht – Trommer (1986)
 Mike Brickman – bas (2001-2003)

Diskografi

Studiealbum 
 1985: Raging Violence (LP)
 1986: Hate, Fear and Power(LP)
 2004: New Age of Terror (LP)
 2009: El Rostro de la Muerte(LP)

Demoer 
 1984: Hirax Demo
 1985: Rehearsal 1
 1985: Rehearsal 2
 1987: Blasted in Bangkok

Ep'er 
 1997: Hirax/Spazz split 7"
 2000: El Diablo Negro
 2001: Barrage of Noise
 2007: Assassins of War
 2007: Chaos and Brutality
 2008: Hirax/F.K.Ü.

Andre 
 1984: Metal Massacre VI – (Opsamlingsalbum)
 1987: Best of Metal Blade, Vol. 1 – (Opsamlingsalbum)
 1985: Angelican Scrape Attic – (Opsamlingsalbum)
 1987: Blasted in Bangkok – (Single)
 1987: Not Dead Yet/Not The End – (Opsamlingsalbum)
 1997: Dying World (Shock) – (Single)
 2005: Louder Than Hell – (Split)
 2006: Thrash 'til Death – (DVD)
 2008: Levil Uniform Vol. II – (Opsamlingsalbum)
 2008: Thrash and Destroy'' – (DVD/Live)

Fodnoter

Eksterne henvisninger 
 Officielle hjemmeside
 Hirax på MySpace
 Hirax på iTunes

Metalgrupper fra USA
Thrash metal-grupper
Musikgrupper fra 1984
Nils Christian Wang

Nils Christian Wang (født 21. april 1958 i Svendborg) er en dansk kontreadmiral og tidligere chef for Forsvarsakademiet.

Han overtog posten 1. september 2010 efter generalmajor Carsten Svensson.

Wang kom fra en stilling som chef for Søværnets Operative Kommando i Aarhus.

Han er Kommandør af 1. grad af Dannebrog og har modtaget Hæderstegnet for god tjeneste ved Søetaten.

Efter godt 40 års tjeneste blev Nils Wang pensioneret 30. april 2018. Dagen efter, den 1. maj, overtog han stillingen som direktør for Naval Team Denmark, som er en maritim netværksorganisation, med tætte relationer til Søværnet, som støtter op om medlemsvirksomhedernes eksportaktiviteter. Ud over stillingen som Direktør har Nils Wang en række bestyrelsesposter.

Eksterne henvisninger 

Personer fra Svendborg
Admiraler fra Danmark
Danskere i 1900-tallet
Danskere i 2000-tallet
Kommandører af 1. grad af Dannebrog
Personer i Kraks Blå Bog
Modtagere af Galathea Medaillen
Modtagere af Hæderstegnet for god tjeneste ved Søetaten
Don Pullen

Don Gabriel Pullen (25. december 1941 i Roanoke, Virginia, USA – 22. april 1995) var en amerikansk jazz pianist. 

Pullen er nok bedst kendt for sit samarbejde med Charles Mingus orkester. Hans stil spænder fra ragtime til freejazz. 

Han havde en meget original måde at spille klaver på, med en masse rytmiske cluster toner og atonale intervaller i sit solospil.

Pullen var også coleader med saxofonisten George Adams i en kvintet, som lavede en række lp´er fra sidst i 70´erne til sidst i 80´erne i Mingus stil.

Han har spillet med Art Blakeys Jazzmessengers, Roy Brooks, Cecil Mcbee,
Sunny Murray, Billy Hart, Famoudou Don Moye, og Dannie Richmond.

Eksterne henvisninger 
 

Pianister fra USA
Jazzmusikere fra USA
Billy Hart

Billy Hart (29. november 1940 i Washington, D.C., USA) er en amerikansk jazztrommeslager. 

Hart hører til en af de ledende jazztrommeslagere i den moderne jazz. Han har spillet med
Herbie Hancock, McCoy Tyner, Miles Davis, Wayne Shorter, Joe Zawinul,
Eddie Harris, og Stan Getz.

Hart har også ledet egne grupper gennem årene, og indspillet en række plader i eget navn.

Galleri

Billy Hart i Aarhus i samspil med Mads Vinding  og Jean-Michel Pilc (Fotos: Hreinn Gudlaugsson).

Diskografi 
 Enchance
 Oshumare
 Rah
 Amethyst
 Oceans of Time
 Quartet
 Route F

Eksterne henvisninger 

 
Om Billy Hart på drummerworld.com 

Trommeslagere fra USA
Jazzmusikere fra USA
Vichtis

Vichtis (finsk: Vihti) er en ensproget kommune i landskabet Nyland i Finland. Vichtis grænser til kommunerne Kyrkslätt, Sjundeå, Lojo, Nummi-Pusula, Högfors, Loppi, Hyvinge, Nurmijärvi og Esbo. 

Vichtis er venskabsby med Slagelse.
 

Kommuner i Finland
Kommuner i Nyland
Rueil-Malmaison

Rueil-Malmaison er en kommune og by i de vestlige forstæder til Paris i Frankrig. 

Området ligger 12,6 km fra Paris' centrum i departementet Hauts-de-Seine i regionen Île-de-France og har 79.379 indbyggere (2006). 

Rueil-Malmaison er venskabsby med Helsingør. Byen er vært for École nationale supérieure du pétrole et des moteurs-skolen

Eksterne henvisninger 

 

Byer i Ile-de-France
Boguslaw Gierajewski

Bogusław Antoni "Bogdan" Gierajewski (født 4. juni 1937 i Warszawa, Polen) er en tidligere polsk atlet som efter karrieren blev træner i Danmark.

Gierajewski deltog i to OL; 1960 i Rom var han med i det polske 4 x 400 meter hold som blev slået ud i semifinalen, fire år efter ved OL i Tokyo deltog han på 400 meter hæk, hvor han blev slået ud i det indledende heat med tiden 52,8.
Han deltog to gange i Universiaden i Torino 1959 blev det en 5.plads på 4 x 100 meter og en 4. plads på 4 x 400 meter. I Sofia 1961 blev det en 5.plads på 400 meter, en 6.plads på 4 x 100 meter og en 4.plads på 4 x 400 meter.
Han repræsenterede Polen i 18 landskampe og fik tre individuelle sejre. Han satte syv gange polsk rekord på distancerne; 200 meter hæk, 400 meter hæk og 4 x 400 meter.
I Polen løb han for klubberne Naprzód Brwinów og AZS Warszawa

Gierajewski tog en idrætslærer- og trænereksamen fra Warszawas idrætsakademi, Akademia Wychowania Fizycznego Józefa Piłsudskiego w Warszawie. Han flyttede i 1970'erne fra Polen og virkede som træner i Danmark og Sverige (IFK Lidingö). Han var i mange år træner i Sparta Atletik og var med til at vinde et stort antal af DM-medaljer til klubben.

Gierajewski fik dansk indfødsret 1998, men bor i dag i Milanówek 31 km sydvest om Warszawa.

Polske mesterskaber 
  1964 400 meter hæk 51,4
  1964 4 x 400 meter
  1963 200 meter hæk 24,0
  1963 400 meter hæk 52,1
  1960 400 meter hæk

Personlige rekorder 
 100 meter: 10,6
 200 meter: 21,3
 400 meter: 47.2 (1964)
 200 meter hæk: 23,3
 400 meter hæk: 51.1h (1964)/ 51,43

Eksterne henvisninger 
 Bogusław Gierajewski Biography and Olympic Results – Olympics at Sports-Reference.com 
 Gierajewski Bogusław – Polish Olympic Committee
 Bogusław Gierajewski – BG Sport

Kilder 
 Bogdan Tuszyński: Polscy olimpijczycy XX wieku. T. 1: A-M. Wrocław: Wydawnictwo Europa, 2004, s. 222. .
 Bogdan Tuszyński, Henryk Kurzyński: Leksykon olimpijczyków polskich 1924-2006. Warszawa: Fundacja Dobrej Książki, 2007, s. 418. .
 bieganie.pl - Zawodnicy, Trenerzy
 Polish Championships – gbrathletics.com Gierajewski Bogusław – Polish Olympic Committee

Hækkeløbere fra Polen
Atletiktrænere
Personer fra Warszawa
Atletik i Danmark
One Slip

"One Slip" er en sang fra Pink Floyds album A Momentary Lapse of Reason fra 1987. Albummet har fået sin titel fra en linje i denne sangs tekster. Først blev den udgivet som en B-side til "Learning to Fly". Herefter blev den udgivet som den tredje single fra albummet i Storbritannien, hvor den ikke modtog stor succes, og udgivet som den fjerde single fra albummet i USA, hvor den klarede sig godt på Billboard Mainstream Rock Tracks hitlisten.

Personale 
 David Gilmour – guitar, lead vokal
 Nick Mason – perkussion
 Jim Keltner – trommer
 Tony Levin – Chapman Stick
 Jon Carin – keyboards
 Bob Ezrin – keyboards

Singler fra 1988
Pink Floyd sange
A Saucerful of Secrets

A Saucerful of Secrets er det andet studiealbum af den engelske rockgruppe Pink Floyd. Det blev indspillet ved EMI's Abbey Road Studios på adskillige datoer fra august 1967 til april 1968. På grund af Syd Barretts forværrende mentale tilstand, skulle dette være det sidste Pink Floyd album, han ville komme til at arbejde på.

Noter 

Pink Floyd-album
Album fra 1968
ICE 1

InterCityExpress 1 eller ICE 1 (Baureihe 401) er en elektriske udgave af Deutsche Bahns InterCityExpress system af højhastighedstog.

Toget er udviklet af Siemens og andre tyske selskaber. Togsæt af denne type kører i både Tyskland, Østrig og Schweiz. Toget har en maksimal tilladt hastighed af 280 km/h og har plads til 645 Passagerer.

Se også 

Elektriske togsæt
Jernbanetransport i Tyskland
Jernbanetransport i Østrig
Jernbanetransport i Schweiz
ICE 2

InterCityExpress 2 eller ICE 2 (Baureihe 402) er en elektriske udgave af Deutsche Bahns InterCityExpress system af højhastighedstog.

Toget er udviklet af Siemens og ADtranz. Det kører i Tyskland på strækningen fra Berlin til Ruhr-distriktet og fra München til Hamborg og Bremen. Toget har en maksimal tilladt hastighed af 280 km/h og har plads til 391 Passagerer.

Se også 

Elektriske togsæt
Jernbanetransport i Tyskland
Jernbanetransport i Østrig
Jernbanetransport i Schweiz
RK Bjelovar

Rukometni Klub Bjelovar (RK Bjelovar) er en håndboldklub fra Bjelovar, Kroatien, som blev stiftet i 1955. Da klubben hørte under det kommunistiske Jugoslavien, var den kendt under navnet Partizan Bjelovar, opkaldt efter 2. verdenskrigs jugoslaviske partisaner. Efter Kroatiens løsrivelse fra Jugoslavien i 1991 blev det nuværende navn taget.

Partizan Bjelovar var den mest succesrige håndboldklub i Jugoslavien med ni nationale mestertitler for mænd, men i sæsonen 1979-80 sluttede klubben næstsidst i den jugoslaviske liga og rykkede dermed ned. Den spillede herefter i de sekundære jugoslaviske og kroatiske rækker, indtil den til sæsonen 2007-08 sikrede sig oprykning til den bedste kroatiske liga.

Meritter 

 Jugoslavisk mesterskab
 Vinder: 1958, 1961, 1967, 1968, 1970, 1971, 1972, 1977, 1979

 '''Mesterholdenes Europa Cup
 Vinder: 1971-72
 Finalist: 1961-62, 1972-73
 Semifinalist: 1967-68, 1970-71

Kilder / eksterne henvisninger 

RK Bjelovar 

Håndboldklubber fra Kroatien
Etableret i 1955
ICE 3

InterCityExpress 3 eller ICE 3 (Baureihe 403) er et elektrisk togsæt, der siden 2000 har indgået i Deutsche Bahns InterCityExpress system af højhastighedstog.

Toget er udviklet af Siemens og Bombardier. Foruden Tyskland kører toget i Belgien, Frankrig, Holland og Schweiz. De hollandske statsbaner ejer fire ICE 3 togsæt. ICE 3 har endvidere dannet grundlag for højhastighedstogsættet Siemens Velaro, der bl.a. kører i Spanien, Kina og Rusland.

Formålet med ICE 3 var at udvikle et hurtigere og lettere højhastighedstog end de første generationer af ICE-tog. I modsætning til de oprindelige ICE-tog er motorerne placeret under gulvet i stedet for lokomotiver i hver ende af togsættet. En sådan løsning kendes også fra DSB's IC3 og IC4-togsæt samt det nye franske AGV-tog.

ICE 3 er godkendt til hastigheder på op til 330 km/t, men toget har under testkørsel præsteret 368 km/t. Et ICE 3 togsæt består af 8 fast sammenkoblede vogne med plads til i alt 460 passagerer. Til sammenligning har to sammenkoblede IC4 togsæt plads til 406 passagerer.

Se også 
 InterCityExpress
 ICE TD
 IC4

Elektriske togsæt
Jernbanetransport i Tyskland
Jernbanetransport i Frankrig
Jernbanetransport i Holland
Jernbanetransport i Belgien
Jernbanetransport i Schweiz
Siemens Rail Systems
Bent Thykjær A/S

Thykjær A/S var et dansk busselskab med hjemsted i Horsens, grundlagt omkring 1980.

Selskabet udførte både almindelig og speciel rutekørsel for trafikselskaber og kommuner, særligt i Jylland, men også på Vestsjælland. Desuden udførtes turistkørsel. Thykjær rådede over en flåde på omkring 420 busser (2010), heraf 4 turistbusser og 60 minibusser. Firmaet beskæftigede ca. 700 medarbejdere. Selskabets egen buslakering vae lysegul med sorte striber og påskrifter, hvor busser på kontrakt for visse trafikselskaber dog var i disses design. 

I marts 2015 blev selskabet overtaget af Umove, der i forvejen ejede busselskaberne Fjord-bus og De Hvide Busser. De forskellige selskaber fortsatte til at begynde med under deres gamle navne indtil 1. november 2015, hvor Umove blev det officielle navn for alle aktiviteter. Rent formelt blev Thykjær A/S til datterselskabet Umove Vest A/S, mens Fjord-Bus og De Hvide Busser tilsvarende blev samlet i Umove Øst A/S.

Eksterne henvisninger 
 Thykjær A/S 
 Vognliste på danskebusser.dk

Noter 

Busselskaber i Danmark
Ophørt i 2015
RK Borac Banja Luka

Rukometni Klub Borac (RK Borac Banja Luka) er en håndboldklub fra Banja Luka i Bosnien-Hercegovina, som blev grundlagt i 1950. Klubbens farver er rød og blå.

Klubben er den mest succesrige mandlige håndboldkub fra Bosnien-Hercegovina gennem tiden. Klubbens herrehold spillede konstant i den beste jugoslaviske liga fra dens oprettelse i 1957 til Jugoslaviens opløsning i 1992 og vandt i denne periode det jugoslaviske mesterskab syv gange og pokalturneringen ti gange. Holdet repræsenterede derfor ofte Jugoslavien i Europa Cup-turneringerne, hvor holdet opnåede sin største triumf med sejren i Mesterholdenes Europa Cup i sæsonen 1975-76.

Efter Jugoslaviens opløsning spillede RK Borac i perioden 1993-2001 om mesterskabet i Republika Srpska, hvor holdet blev mestre fem gange. I 2001 oprettede Bosnien-Hercegovina en samlet liga for hele landet, men klubben er indtil videre ikke blevet bosniske mestre.

Klubbens kvindehold vandt for første gang mesterskabet for Bosnien-Hercegovina i 2006-07.

Meritter

Nationale turneringer 
 Jugoslavisk mesterskab
Vinder: 1959, 1960, 1973, 1974, 1975, 1976, 1981

 Jugoslavisk pokalturnering
Vinder: 1957, 1958, 1961, 1969, 1972, 1973, 1974, 1975, 1979, 1992

 Republika Srpska-mesterskab (ikke anerkendt som nationalt mesterskab af EHF)
Vinder: 1994, 1995, 1996, 1997, 2000, ??? (i alt 8 gange)

 Republika Srpska-pokalturnering (ikke anerkendt som national pokalturnering af EHF)
Vinder: 1993, 1994, 1996, 1997, 1998, 1999, 2000, 2001

 Bosnisk-hercegovinsk mesterskab
Vinder: 2013, 2014, 2015, 2017
 Bosnisk-hercegovinsk pokalturnering
Vinder: 2007, 2011, 2013, 2014, 2015, 2018, 2019

Europæiske turneringer 
Mesterholdenes Europa Cup
Vinder: 1975-76
Finalist: 1974-75EHF Cup
Vinder: 1990-91

Kilder / eksterne henvisninger 
RK Borac  

Håndboldklubber fra Bosnien-Hercegovina
Etableret i 1950
Banja Luka
Asterix: Operation Bautasten

Asterix: Operation Bautasten er en fransk tegnefilm fra 1989.

Plot 
Obelix kommer ved en fejltagelse til at kaste en bautasten i hovedet på Miraculix, som bliver skør. Han kan ikke huske hvordan trylledrikken skal laves, og der går ikke længe før romerne angriber. På samme tid er en profet kommet til gallernes landsby, og han har vendt landsbyen imod Asterix.

Stemmer

Eksterne henvisninger 
 

Tegnefilm fra Frankrig
Franske film fra 1989
Operation Bautasten